Havel o ratu protiv terorizma (5/1/02) - 2002-01-04
U svojoj novogodišnjoj poruci češki predsjednik Vaclav Havel govorio je u ime mnogih kada je rekao da tisuće ljudi koji su poginuli u S
Teroristi koji su 11. rujna napali Ameriku počinili su – što se prognoza tiče - ogromnu grešku. Očekivali su da će njihov napad na Svjetski trgovinski centar i Pentagon demoralizirati, podijeliti i ugroziti Sjedinjene Države i slobodni svijet. Umjesto toga, civilizirani svijet se hrabro i odlučno ujedinio protiv njih. U koaliciju kojoj je cilj iskorijenjivanje terorizma uključilo se više od sto zemalja. U svojoj novogodišnjoj poruci češki predsjednik Vaclav Havel govorio je u ime mnogih kada je rekao da tisuće ljudi koji su poginuli u Svjetskom trgovinskom centru i u Pentagonu – nisu umrle uzalud. “Ti su ljudi umrli za civilizaciju i za svoju domovimu” – rekao je predsjednik Havel i dodao: “Njihova užasna smrt, patnje njihovih najbližih, kao i šok koji je doživio cijeli svijet – sve nas je to podsjetilo i upozorilo na zlo koje postoji u svijetu.” Mnogi su odmah shvatili da je napad na Ameriku istovremeno i napad na slobodoljubive narode diljem svijeta. Prema riječima predsjednika Havela: “Do nedavno bi zvučalo kao kliše kad bi se reklo da bi napad na New York ili Washington predstavljao napad na Prag. Sada je, medjutim, upravo to slučaj. Vjerujem da će napadi od 11. rujna u nama učvrstiti uvjerenje da nismo samo državljani Republike Češke, nego i stanovnici ovog planeta, čije su sudbine, možda kao nikada do sada, tako čvrsto povezane jednom-jedinom nesrećom.” Odlučnost u obrani civilizacije od terorizma već je dovela da važnih rezultata. Teroristička mreža Osame bin Ladena – al-Qaida - i njihovi talibanski pokrovitelji već su ostali bez utočišta u Afganistanu. Snage sigurnosti diljem svijeta razmjenjuju informacije potrebne za uhićenje terorista, prije no što izvrše terorističke napade. Dotok financijskih sredstava do terorista je prekinut, ozbiljno dovodeći u pitanje terorističke operacije. No, dosadašnji koraci predstavljaju samo početak dugotrajne kampanje. Prema riječima predsjednika Havela, napadi izvršeni 11. rujna “zahtjevaju odlučnost u borbi za temeljne ljudske vrijednosti.”